CELEX: 62011TN0596
Language: mt
Date: 2011-11-24 00:00:00
Title: Kawża T-596/11: Rikors ippreżentat fl- 24 ta' Novembru 2011 — Bricmate AB vs Il-Kunsill

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/63
            
         
      Rikors ippreżentat fl-24 ta' Novembru 2011 — Bricmate AB vs Il-Kunsill
      (Kawża T-596/11)
      (2012/C 25/120)
      Lingwa tal-kawża: l-Ingliż
      
         Partijiet
      
      
         Rikorrenti: Bricmate AB (Stokkolma, l-Isveżja) (rappreżentanti: C. Dackö, A. Willems u S. De Knop, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors inammissibbli;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) Nru 917/2011, tat- 12 ta’ Settembru 2011, li jimponi dazju antidumping definittiv u jiġbor b’mod definittiv id-dazju provviżorju impost fuq l-importazzjonijiet tal-madum taċ-ċeramika li joriġina fir-Repubblika Popolari taċ-Ċina (ĠU L 238, p. 1), sa fejn jirrigward lir-rikorrenti;
               
            
                  —
               
               
                  tikkundanna lill-konvenut għall-ispejjeż;
               
            
                  —
               
               
                  fil-każ fejn ir-rikors jiġi miċħud bħala inammissibbli jew infondat, tikkundanna lil kull parti għall-ispejjeż tagħha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  (1)
               
               
                  L-ewwel motiv ibbażat fuq:
                  
                              —
                           
                           
                              l-analiżi tar-rabta kawżali hija vvizzjata bi żbalji ta’ fatt u żball manifest ta’ evalwazzjoni u barra minn hekk, il-Kummissjoni Ewropea u l-Kunsill (iktar ’il quddiem l-“Istituzzjonijiet”) kisru l-prinċipju ta’ diliġenża u l-Artikoli 3(2) u 3(6) tar-Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (“Regolament bażiku antidumping”) (ĠU L 343, p. 51) billi naqsu milli jevalwaw b’mod oġġettiv l-allegazzjonijiet li d-data pprovduta minn Eurostat ma kinitx eżatta;
                           
                        
            
                  (2)
               
               
                  It-tieni motiv ibbażat fuq:
                  
                              —
                           
                           
                              Nuqqas ta’ motivazzjoni, ksur tad-drittijiet ta’ difiża u barra minn hekk, ksur tal-Artikolu 17 tar-Regolament bażiku antidumping fir-rigward tad-differenzi fil-livelli ta’ ppoċessar bejn il-madum taċ-ċeramika miċ-Ċina, u dak prodotti fl-UE.